### APSTIPRINĀTS

Iepirkuma komisijas

2017.gada 18.decembra sēdē,

protokols Nr.1

***Ar 08.01.2018. grozījumiem***



ATKLĀTA KONKURSA

„Medicīnas preču iegāde”

NOLIKUMS

Iepirkuma identifikācijas numurs - R1S 2017/171-IEP

***I VISPĀRĪGĀ INFORMĀCIJA***

1. **Iepirkuma identifikācijas numurs*:*** *R1S 2017/171-IEP*
2. **Pasūtītājs:**

SIA “Rīgas 1.slimnīca”

Reģistrācijas Nr. 40003439279

Adrese: Rīga, Bruņinieku iela 5k-2, LV–1001

Tālrunis +371 67366288; fakss +371 67378880.

1. **Iepirkuma priekšmets:** 
   1. medicīnas preču iegāde;
   2. CPV kods – 33000000-0;
   3. iepirkuma priekšmets tiek dalīts 79 daļās (saskaņā ar Nolikuma 3.pielikumā pievienoto Tehnisko specifikāciju/Tehnisko-Finanšu piedāvājumu).
2. **Vispārīgās vienošanās un iepirkuma līguma darbības laiks un līguma izpildes vieta:**
   1. vispārīgās vienošanās un iepirkuma līgumu darbības laiks – līgums stājās spēkā ar parakstīšanas brīdi un ir spēkā 36 (trīsdesmit sešus) kalendāros mēnešus;
   2. preču piegādes vieta: SIA “Rīgas 1.slimnīca”, Rīga, Bruņinieku iela 5k-2.
3. **Iepirkuma komisija** - konkursu organizē un realizē SIA “Rīgas 1.slimnīca” valdes izveidota iepirkuma komisija.
4. **Pasūtītāja kontaktpersona:** 
   1. SIA “Rīgas 1.slimnīca” Iepirkumu nodaļas vadītājs M.Pukinskis, tālr. 67366288; e-pasts: [martins.pukinskis@1slimnica.lv](mailto:martins.pukinskis@1slimnica.lv);
   2. kontaktpersona iepirkuma laikā sniedz tikai organizatorisku informāciju.
5. **Pretendenta iespējas iepazīties un saņemt konkursa nolikumu:**
   1. Pretendents var iepazīties ar nolikumu Pasūtītāja tīmekļvietnē <http://www.1slimnica.lv/> (sadaļā „Iepirkumi”) un Elektronisko iepirkumu sistēmas (turpmāk - EIS) e-konkursu apakšsistēmas vietnē: <https://www.eis.gov.lv/EKEIS/Supplier/>;
   2. ja laikus tiek pieprasīta papildu informācija par iepirkuma procedūras dokumentos iekļautajām prasībām, Pasūtītājs to sniedz 5 (piecu) darba dienu laikā no pieprasījuma saņemšanas, bet ne vēlāk kā 6 (sešas) kalendārās dienas pirms piedāvājumu iesniegšanas termiņa beigām. Ieinteresēto piegādātāju pieprasītā papildu informācija vienlaikus ar papildu informācijas nosūtīšanu (elektroniski un/vai pa faksu, un/vai pa pastu) ieinteresētajam piegādātājam, kas uzdevis jautājumu un ievietota e-konkursu apakšsistēmā vietnē: <https://www.eis.gov.lv/EKEIS/Supplier/> kur pieejami iepirkuma procedūras dokumenti. Pretendentiem ir pienākums sekot informācijai, kas tiks publicēta par šo iepirkumu e-konkursu apakšsistēmā vietnē, kur pieejama iepirkuma procedūras dokumenti. Ja minētās ziņas Pasūtītājs ir ievietojis <https://www.eis.gov.lv/EKEIS/Supplier/>, tiek uzskatīts, ka ieinteresētā persona ir saņēmusi papildu informāciju;
   3. ja jautājums saņemts ārpus Pasūtītāja noteiktā darba laika (t.i., pirmdiena-piektdiena 08:00-16:30), tad tas tiek uzskatīts par saņemtu nākamajā darba dienā;
   4. ar nolikumu un tā pielikumiem drukātā veidā, kuri ir nolikuma neatņemamas sastāvdaļas, var iepazīties katru darba dienu no plkst. 8:00 līdz plkst. 16:00 Pasūtītāja telpās: slimnīcas administrācijas telpās, Rīgā, Bruņinieku ielā 5k-2, korpusā Nr.2, 21.kabinetā (3.stāvā), iepriekš piesakoties pie nolikumā norādītās kontaktpersonas.
6. **Piedāvājumu iesniegšanas un atvēršanas vieta, datums, laiks un kārtība**
   1. saskaņā ar Publisko iepirkumu likuma (turpmāk – PIL) 39.panta pirmo daļu piedāvājumi ir iesniedzami tikai elektroniski, izmantojot EIS e-konkursu apakšsistēmu, izņemot preču paraugus, kas iesniedzami klātienē (*skatīt nolikuma 16.11.apakšpunktu*);
   2. lai Pretendents iesniegtu piedāvājumu EIS e-pasūtījumu apakšsistēmā rīkotā iepirkuma procedūrā, tas reģistrējas EIS (reģistrācijas informāciju sk. šeit: <https://www.eis.gov.lv/EIS/Publications/PublicationView.aspx?PublicationId=4&systemCode=CORE>) vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar e-konkursu apakšsistēmu atbilstoši to normatīvo aktu regulējumam, kas nosaka elektroniskai pieteikumu un piedāvājumu iesniegšanai izmantojamo informācijas sistēmu tehniskās prasības;
   3. piedāvājums jāiesniedz elektroniski, izmantojot EIS e-konkursu apakšsistēmu **līdz 2018.gada ~~26~~ 30.janvārim, plkst. 10:00**;

***ar grozījumiem, kas izdarīti ar iepirkumu komisijas 08.01.2018. lēmumu (protokols Nr.2)***

* 1. komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām. Piedāvājumu elektroniska atvēršana paredzēta 2018.gada ~~26~~ 30.janvārī, plkst.10:00;

***ar grozījumiem, kas izdarīti ar iepirkumu komisijas 08.01.2018. lēmumu (protokols Nr.2)***

* 1. ārpus EIS e-konkursu apakšsistēmas iesniegtie piedāvājumi netiks pieņemti un neatvērti tiks nosūtīti atpakaļ iesniedzējam;
  2. piedāvājumu atvēršanas sanāksmē var piedalīties visi pretendenti vai to pārstāvji. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā;
  3. piedāvājumu atvēršanas sanāksme notiks 2018.gada ~~26~~ 30.janvārī, plkst.10:00 Pasūtītāja telpās, Rīgā, Bruņinieku ielā 5k-2, korpusā Nr.2, 3.stāvā, 21.kab.;

***ar grozījumiem, kas izdarīti ar iepirkumu komisijas 08.01.2018. lēmumu (protokols Nr.2)***

* 1. piedāvājumu atvēršana notiek, izmantojot Valsts reģionālās attīstības aģentūras tīmekļvietnē pieejamos rīkus piedāvājumu elektroniskai saņemšanai;
  2. piedāvājumus atver vienlaikus elektroniskajā informācijas sistēmā, nosaucot vai pircēja profilā publicējot Pretendentu, piedāvājuma iesniegšanas datumu un laiku, iepirkuma priekšmeta daļu un piedāvāto cenu.

***II PIEDĀVĀJUMA NOFORMĒJUMS UN SATURS***

1. **Piedāvājuma noformējuma prasības**:
   1. Piedāvājums jāiesniedz elektroniski EIS e-konkursu apakšsistēmā, izmantojot vienu no šādiem veidiem:
   2. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
   3. elektroniski aizpildāmos dokumentus elektroniski sagatavojot ārpus e‑konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
   4. elektroniski sagatavoto piedāvājumu šifrējot ārpus e‑konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
2. **Piedāvājuma sagatavošana**:
   1. pieteikuma veidlapa un Tehniskais-Finanšu piedāvājums saskaņā ar e konkursu apakšsistēmā iepirkuma procedūras profilam pievienotajām dokumentu veidnēm **jāaizpilda tikai elektroniski** un jāpievieno tam paredzētajā iepirkuma procedūras profila sadaļā;
   2. **iesniedzot piedāvājumu, pretendents to paraksta ar drošu elektronisko parakstu un laika zīmogu** vai ar **EIS piedāvāto elektronisko parakstu**. Pretendents pēc saviem ieskatiem dalības pieteikumu un Tehnisko-Finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu (tā daļas, ja tās paraksta atsevišķi) paraksta pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru);
   3. Pretendents piedāvājumu iesniedz latviešu valodā. Ja Pretendents iesniedz dokumentus svešvalodā, tiem jāpievieno paraksttiesīgās vai pilnvarotās personas (pievienojot pilnvaru) apliecināts tulkojums latviešu valodā;
   4. piedāvājumam pilnībā jāatbilst nolikumā un tā pielikumos minētajām prasībām. Visi piedāvājuma pielikumi ir tā neatņemamas sastāvdaļas.
3. Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.
4. Visai Pretendenta piedāvājumā sniegtajai informācijai ir jābūt patiesai. Ja Pasūtītāja iepirkuma komisijai (turpmāk – Komisija) rodas šaubas par Pretendenta piedāvājumā sniegto informācijas patiesību vai dokumenta kopijas autentiskumu, tai ir tiesības pieprasīt, lai, Pretendents apstiprina informācijas patiesību un/vai uzrāda apstiprinoša dokumenta oriģinālu vai iesniedz normatīvajos aktos noteiktajā kārtībā apliecinātu dokumenta kopiju.
5. Pretendentam nolikuma 12.punktā minētie dokumenti ir jāiesniedz Komisijas norādītajā termiņā.

***III Nosacījumi PRETENDENTA dalībai IEPIRKUMĀ***

***un IESNIEDZAMIE dokumenti***

1. Komisija neizskata Pretendenta piedāvājumu un izslēdz Pretendentu no turpmākās dalības iepirkuma procedūrā, ja Pretendents atbilst PIL 42.panta pirmajā daļā noteiktajiem izslēgšanas nosacījumiem. Pasūtītājs izslēgšanas nosacījumu pārbaudi veic PIL 42.pantā noteiktajā kārtībā, ņemot vērā PIL 42.panta trešajā, ceturtajā, piektajā, septītajā daļā noteikto.
2. **Prasības attiecībā uz Pretendenta atbilstību profesionālās darbības veikšanai:**
   1. Pretendents, personālsabiedrība un visi personālsabiedrības biedri (*ja piedāvājumu iesniedz personālsabiedrība*) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (*ja Pretendents plāno piesaistīt apakšuzņēmējus*) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.
3. **Iesniedzamo dokumentu saraksts:**
   1. pieteikums dalībai iepirkumā (sagatavots atbilstoši iepirkuma nolikuma 1.pielikumam);
   2. apliecinājums par neatkarīgi izstrādātu piedāvājumu (sagatavots atbilstoši iepirkuma nolikuma 2.pielikumam). Ja pieteikumu dalībai konkursā iesniedz personu apvienība, apliecinājumu aizpilda visas personas, kas ietilpst apvienībā;
   3. ja Pretendents ir reģistrēts citā valstī, jāiesniedz attiecīgajā valstī izsniegta uzņēmuma reģistrācijas apliecības kopija vai izziņa (-s), kas apliecina, ka Pretendents, personu grupas dalībnieki, personālsabiedrības dalībnieki un apakšuzņēmēji ir reģistrēti likumā noteiktajā kārtībā. *Par Latvijas Republikā reģistrētu Pretendentu komisija pārbaudīs informāciju Uzņēmuma reģistra interneta mājaslapā www.ur.gov.lv;*
   4. ārvalstīs reģistrēts vai dzīvojošs Pretendents ir tiesīgs iesniegt attiecīgās ārvalsts kompetentās institūcijas izziņu, kas apliecina, ka uz Pretendentu nav attiecināmi PIL 42.panta pirmajā daļā noteiktie izslēgšanas nosacījumi (*saskaņā ar Publisko iepirkumu likuma 41.panta trešo daļu ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja vien izziņas vai dokumenta izdevējs nav norādījis īsāku tā derīguma termiņu*);
   5. Pretendents ir tiesīgs iesniegt attiecīgās ārvalsts kompetentās institūcijas izziņu, kas apliecina, ka uz Pretendenta ārvalstu amatpersonu, kura ir Pretendenta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt Pretendentu darbībās, kas saistītas ar filiāli, nav attiecināmi PIL 42.panta pirmās daļas 1.punktā noteiktie izslēgšanas nosacījumi (*saskaņā ar Publisko iepirkumu likuma 41.panta trešo daļu ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja vien izziņas vai dokumenta izdevējs nav norādījis īsāku tā derīguma termiņu*);
   6. brīvā formā sagatavota informācija par to, vai Pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam (*mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro. Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro*);
   7. Pretendents ir tiesīgs iesniegt *Eiropas vienoto iepirkuma procedūras dokumentu* kā sākotnējo pierādījumu atbilstībai paziņojumā par līgumu vai nolikumā noteiktajām Pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu[[1]](#footnote-1), lai apliecinātu, ka tas atbilst paziņojumā par līgumu vai nolikumā noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai nolikumā noteiktajām prasībām, un par tā norādīto apakšuzņēmēju, kurš veic vismaz 10 % (desmit procenti) no Piegādes līguma vērtības. Personu apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. *Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza. Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst atklāta konkursa Nolikumā noteiktajām pretendentu atlases prasībām, Komisija jebkurā brīdī iepirkuma procedūras laikā var lūgt Pretendentam iesniegt visus vai daļu no dokumentiem, kas apliecina atbilstību nolikumā noteiktajām pretendentu atlases prasībām*;
   8. ja Pretendents pieaicina apakšuzņēmēju, tad Pretendents iesniedz dokumentāru apliecinājumu (piemēram - sadarbības līgumu) par apakšuzņēmēja piedalīšanos līguma izpildē, kā arī norāda apakšuzņēmējam nododamo darbu apjomu;
   9. par piedāvāto iepirkuma priekšmeta daļu aizpildīta Tehniskā specifikācija/Tehniskais-Finanšu piedāvājums (sagatavots atbilstoši iepirkuma nolikuma 3.pielikumam);
   10. piedāvātās preces ražotāja izsniegta dokumentācija (“*DATA SHEET*” oriģinālvalodā ar tulkojumu latviešu valodā), kas apliecina attiecīgās preces atbilstību Tehniskās specifikācijas prasībām, kā arī cita dokumentācija, ja tāda prasīta Tehniskajā specifikācijā;
   11. attiecīgajā iepirkuma priekšmeta daļas Tehniskajā specifikācijā prasītās (*ja attiecināms*) preces paraugs:
   12. Pretendentam paraugs jāiesniedz Pasūtītājam klātienē SIA “Rīgas 1.slimnīca”, Rīgā, Bruņinieku ielā 5k-2, korpusā Nr.2, 3.stāvā, 21.kab. līdz 8.3.apakšpunktā minētajam piedāvājumu iesniegšanas beigu termiņam,
   13. paraugs iesniedzams iesaiņojumā, uz iesaiņojuma un paraugiem norādot Pretendenta nosaukumu, Pasūtītāju, iepirkuma identifikācijas numuru un iepirkuma priekšmeta daļas numuru saskaņā ar Tehnisko specifikāciju,
   14. iesniedzot paraugu, jāpievieno iesniegto preču paraugu saraksts, kurā norādīts – preces nosaukums, atbilstošais iepirkuma priekšmeta daļas numurs un iesniegto paraugu skaits. Šo sarakstu iesniedz 2 eksemplāros, uz abiem parakstās Pasūtītāja pārstāvis un iesniedzējs.

***IV TEHNISKAIS UN Finanšu PIEDĀVĀJUMS***

1. Pretendentam Tehniskais-Finanšu piedāvājums ir jāsagatavo un jāiesniedz atbilstoši Tehniskās specifikācijas/Tehniskā-Finanšu piedāvājuma veidlapai (3. pielikums).
2. Tehniskajā piedāvājumā jānorāda Pretendenta piedāvājums Pasūtītāja noteiktajām prasībām. Pretendenta Tehniskajam piedāvājumam pilnībā jāatbilst Tehniskās specifikācijas prasībām. Piedāvājumā ir iekļaujama informācija par visiem Pasūtītāja izvirzītajiem attiecīgās preces parametriem.
3. Ja Tehniskajā specifikācijā attiecīgajā iepirkuma priekšmeta daļā ir minētas vairākas preces, Finanšu piedāvājumā cena ir norādāma atsevišķi katrai precei.
4. Finanšu piedāvājumā cenu norāda euro (EUR) ar divām zīmēm aiz komata.
5. Cenā jāiekļauj visi ar iepirkuma līguma izpildi saistītie izdevumi, t.sk., administratīvās izmaksas (piemēram, transporta izdevumus, visa veida sakaru izmaksas u.c.). Papildu izmaksas līguma darbības laikā netiks pieļautas.

***V Piedāvājumu vērtēšana***

1. Piedāvājumu izvērtēšanu iepirkumu komisija veic šādā kārtībā:
   1. piedāvājuma pārbaude saskaņā ar nolikuma II nodaļas prasībām. Ja iepirkuma komisija vērtēšanas procesā konstatēs tādu piedāvājuma neatbilstību nolikuma II nodaļas prasībām, kura var ietekmēt turpmāko lēmumu pieņemšanu attiecībā uz Pretendentu, iepirkuma komisija var pieņemt lēmumu par piedāvājuma tālāku nevērtēšanu;
   2. Pretendentu atlase:
   3. iepirkuma komisija pārbauda, vai Pretendents ir iesniedzis visus nolikuma III nodaļā pieprasītos dokumentus un tie atbilst nolikuma III nodaļā noteiktajiem kritērijiem;
   4. ja nav iesniegts kāds no nolikuma III nodaļā norādītajiem dokumentiem vai to saturs neatbilst nolikuma prasībām vai piedāvājums aizpildīts nepilnīgi, Pretendents tiek izslēgts no turpmākās dalības iepirkumā un piedāvājums tālāk netiek vērtēts;
   5. iepirkuma komisija pārbauda Tehniskās specifikācijas/Tehniskā-Finanšu piedāvājuma atbilstību nolikuma IV nodaļā noteiktajām prasībām. Ja piedāvājums neatbilst izvirzītajām prasībām, Pretendents tiek izslēgts no dalības iepirkumā.
2. Vērtējot Finanšu piedāvājumu, iepirkuma komisija pārbaudīs, vai piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas.
3. Saskaņā ar Publisko iepirkumu likuma 53.pantu tiks izvērtēts, vai piedāvājums nav nepamatoti lēts.
4. Komisija ir tiesīga piedāvājumu atbilstības pārbaudi veikt tikai Pretendentam, kuram būtu piešķiramas vispārīgās vienošanās un iepirkuma līguma slēgšanas tiesības.
5. Komisija pēc saviem ieskatiem nepieciešamības gadījumā ir tiesīga izvēlēties citu Pretendentu iesniegto piedāvājumu vērtēšanas posmu secību, lai iespējami efektīvākā un īsākā laikā izvērtētu konkursā iesniegtos piedāvājumus. Piemērojot citu piedāvājuma posmu vērtēšanas secību, jebkurā gadījumā Komisija ievēro nolikumā noteikto piedāvājuma izvēles kritēriju, izvirzītās atlases prasības, tehniskās specifikācijas un PIL 2.pantā ietvertos likuma mērķus.
6. Komisija par Pretendentu, kuram būtu piešķiramas vispārīgās vienošanās un līguma slēgšanas tiesības, pārbauda, vai uz Pretendentu nav attiecināmi PIL 42.pantā minētie izslēgšanas nosacījumi, nepieciešamo informāciju iegūstot no EIS (*attiecībā uz Latvijā reģistrētiem Pretendentiem*).
7. Tiks salīdzināta Pretendentu piedāvātā cena un katrā iepirkuma priekšmeta daļā atsevišķi par uzvarētāju tiks atzīts Pretendents, kura piedāvājums atbildīs nolikumā izvirzītajām prasībām un būs ar **zemāko piedāvāto cenu** (*saskaņā ar Publisko iepirkumu likuma 51.panta ceturto daļu Pasūtītājs piedāvājumu salīdzināšanai un izvērtēšanai izmantos tikai cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē*). **Gadījumā, ja divi vai vairāk Pretendenti ir iesnieguši piedāvājumus ar vienādām zemākajām cenām, priekšroka tiks dota tam Pretendentam, kuram iepirkuma līguma slēgšanas tiesības ir piešķirtas skaitliski vairāk daļās. Ja arī daļu skaits būs vienāds, uzvarētāja noteikšanai tiks veikta loze.** *Par izlozes norisi (datumu un laiku), katrs izlozes dalībnieks tiks informēts, nosūtot tam elektroniski vēstuli. Pretendentam ir tiesības, bet ne pienākums piedalīties izlozē. Ja Pretendents nepiedalīsies izlozē, tad viņam nav tiesības celt iebildumus par notikušās izlozes rezultātiem*.

***VI VISPĀRĪGĀS VIENOŠANĀS UN LĪGUMA PROJEKTS***

1. Pasūtītājs slēdz Vispārīgo vienošanos un iepirkuma līgumu (4.pielikums) ar ne vairāk kā 3 (trīs) pretendentiem ar viszemākajām cenām katrā iepirkuma priekšmeta daļā.
2. Vispārīgā vienošanās fiksē katra izraudzītā pretendenta piedāvāto preču 1 (vienas) vienības cenu, kas ir maksimālā cena, par kādu attiecīgais pretendents var piegādā preci visā Vispārīgās vienošanās laikā.
3. Piegādes līgums slēdzams saskaņā ar iepirkuma līguma projektu (nolikuma 4.pielikums) vienlaicīgi ar vispārīgās vienošanās noslēgšanu. Iepirkuma līgumi tiks slēgti, pamatojoties uz Vispārīgās vienošanās dalībnieku sniegtajām preču vienības cenām, slēdzot līgumus ar Pretendentiem par visām daļām, kurās pretendents būs kā pretendents Nr.1, Nr.2 un Nr.3. Vispārīgās vienošanās darbības laikā Pasūtītājam ir tiesības pasūtīt Preci no nākamās zemākās cenas Pretendenta, gadījumā, ja pirmās zemākās cenas Pretendents atsakās vai nevar piegādāt preci saskaņā ar līguma nosacījumiem.
4. Tehniskajā specifikācijā norādītais preču apjoms ir aptuvenais apjoms līgumu darbības laikā. Pasūtītājs iepērk tādu preču daudzumu, kāds nepieciešams tā darbības nodrošināšanai, t.i., līgumsaistību izpildes gaitā ir iespējamas Pasūtītāja plānotā iepirkuma apjoma izmaiņas (Pasūtītājs ir tiesīgs iegādāties mazāku vai lielāku apjomu).
5. Vispārīgās vienošanās un iepirkuma līguma grozījumi veicami Publisko iepirkumu likuma 61.pantā noteiktajos gadījumos un kārtībā.

***VII KOMISIJAS TIESĪBAS UN PIENĀKUMI***

1. **Komisijas tiesības un pienākumi:**
   1. Piedāvājumu izvērtēšanu veic Komisija. Komisija ir tiesīga pieaicināt ekspertu (-us).
   2. Komisijai ir tiesības atteikties no tālākas piedāvājuma izvērtēšanas attiecīgajā iepirkuma daļā, ja tiek konstatēts, ka piedāvājums neatbilst kādai no šajā atklātā konkursā noteiktajām prasībām.
   3. Pēc piedāvājumu izvērtēšanas Komisija pieņem vienu no šādiem lēmumiem:
   4. piešķirt līguma slēgšanas tiesības Pretendentiem attiecīgajās iepirkuma daļās;
   5. par atklāta konkursa izbeigšanu, neizvēloties nevienu no Pretendentiem, ja atklātā konkursā vai iepirkuma daļā nav iesniegti piedāvājumi, vai arī iesniegtie piedāvājumi neatbilst noteiktajām prasībām.
   6. Pasūtītājs var jebkurā brīdī pārtraukt iepirkuma procedūru vai iepirkuma daļu, ja tam ir objektīvs pamatojums.
   7. Ja Komisija konstatē, ka konkrētais piedāvājums attiecīgajā iepirkuma daļā ir nepamatoti lēts, Komisija pirms šī piedāvājuma noraidīšanas rakstveidā pieprasa Pretendentam detalizētu paskaidrojumu par būtiskajiem piedāvājuma nosacījumiem.
   8. Ja Komisija konstatē, ka Pretendents nav pierādījis, ka tam ir pieejami tādi piedāvājuma nosacījumi, kas iepirkuma daļā ļauj noteikt tik zemu cenu, Komisija atzīst piedāvājumu par nepamatoti lētu un tālāk to neizskata.
   9. Ja Komisijai rodas šaubas par Pretendenta piedāvājumā sniegto informācijas patiesību vai dokumenta kopijas autentiskumu, tai ir tiesības pieprasīt, lai Pretendents apstiprina informācijas patiesību un/vai uzrāda apstiprinošā dokumenta oriģinālu vai iesniedz normatīvajos aktos noteiktā kārtībā apliecinātu dokumenta kopiju.
   10. Visas pārējās Komisijas tiesības un pienākumus, kas nav atrunāti šajā Nolikumā, regulē PIL un citi spēkā esošie normatīvie akti.

***VIII PRETENDENTU, IEINTERESĒTO PIEGĀDĀTĀJU***

***TIESĪBAS UN PIENĀKUMI***

1. **Pretendentu tiesības un pienākumi:**
   1. Pretendenti, iesniedzot piedāvājumu, vienlaikus apņemas ievērot visus noteiktos nosacījumus, t.sk., dokumentu noformēšanā un iesniegšanā un precīzi ievērot nolikumā, tā pielikumos, tai skaitā līgumprojektā, noteiktās prasības.
   2. Pretendentam ir pienākums sniegt atbildes uz Komisijas pieprasījumiem par papildu informāciju Komisijas norādītajā termiņā. Ja Pretendents nesniedz atbildi uz Komisijas uzdotajiem jautājumiem Komisijas norādītajā termiņā, Komisijai ir tiesības izslēgt Pretendentu no turpmākas dalības iepirkuma procedūrā.
   3. Nolikuma prasībās un tā pielikumos ietvertā informācija ir izmantojama vienīgi šīs iepirkuma procedūras ietvaros, un Pretendents nav tiesīgs to izmantot citiem mērķiem.
   4. Ja izraudzītais Pretendents atsakās slēgt iepirkuma līgumu ar Pasūtītāju Pasūtītāja noteiktajā termiņā, Pasūtītājs pieņem lēmumu slēgt līgumu ar Pretendentu, kurš ir piedāvājis nākamo zemāko cenu, vai pārtraukt atklātu konkursu, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, bet tas atsakās līgumu slēgt, Pasūtītājs pieņem lēmumu pārtraukt iepirkumu, neizvēloties nevienu piedāvājumu.

***IX CITI NOTEIKUMI***

1. Citas saistības attiecībā uz atklāta konkursa norisi, kas nav atrunātas šajā nolikumā, nosakāmas saskaņā ar Latvijas Republikā spēkā esošiem normatīvajiem aktiem.
2. Nolikumam pievienoti šādi pielikumi:
3. pielikums – Pieteikums par piedalīšanos atklātā konkursā;
4. pielikums – Apliecinājums par neatkarīgi izstrādātu piedāvājumu;
5. pielikums - Tehniskā specifikācija/Tehniskais – Finanšu piedāvājums;
6. pielikums – Vispārīgās vienošanās un iepirkuma līguma projekti.

Iepirkuma komisijas priekšsēdētāja S.Divanovska

1. Eiropas vienoto iepirkuma procedūras dokumentu var aizpildīt šeit: <https://ec.europa.eu/growth/tools-databases/espd/filter?lang=lv> vai arī lejupielādējot un aizpildot MS Word dokumenta 2. pielikumu: <http://www.iub.gov.lv/sites/default/files/upload/1_LV_annexe_acte_autonome_part1_v4.doc> [↑](#footnote-ref-1)